સલમાનને બાથરૂમમાં સાબુ રાખવાનો ખૂબ શોખ છે. તેમના બાથરૂમમાં તેઓ કેટલા બધા સાબુ રાખે છે, જ્યાં જવાની કોઈ પણ અજાણ્યા વ્યક્તિને મનાય છે. ચાઈનીઝ ખાવાનો અપ્રતિમ શોખ છે. લોકો કહે છે, સલમાનને અભિનય નથી આવડતો, પણ કહી દઉં કે અંદાજ અપના અપના બાદ સલમાને જેટલી પણ કોમેડી ફિલ્મો કરી તેમાં તેની કોમિક ટાઈમિંગના વખાણ થયેલા. સલમાનની આ કોમિક સ્ટાઈલને ગુફી કોમેડી તરીકે બોલિવુડના ઈતિહાસમાં ઓળખવામાં આવે છે. આવી કોમેડી કોઈ નથી કરી શકતું, કોપી પણ નહીં ! તેની ડાઈલોગ ડિલેવરી ઓડિયન્સના શરીરમાં વીજળી પેદા કરી શકે છે, “એક બાર જો મેને કમેટમેન્ટ કર દી તો ફીર તો મૈં અપને આપકી ભી નહીં સૂનતા…’ 1999માં પ્રથમવાર એશિયાનો સેક્સીએસ્ટ મેન બન્યા બાદ તેણે કહેલું કે, ‘ડાન્સિંગ તેની સ્ટ્રેન્થ નથી.’ તો પણ તેની ડાન્સિંગમાં અવળચંડાઈવાળી કોરિયોગ્રાફી સૌને પસંદ આવે છે. મને બિલ્કુલ પસંદ નથી આવતી અને છેલ્લે સ્વેગ સે કરેંગે સબકા સ્વાગત તો બિલ્કુલ નહીં. પોતાની જનરેશનનો તે પહેલો સ્ટાર છે, જેણે જીમ જોઈન કર્યું હોય. સિલ્વેસ્ટર સ્ટેલોન અને હેમા માલિની તેમના પસંદિદા કલાકારો છે. તે કોઈ દિવસ મુવી રિવ્યૂ વાંચતો નથી કે, જોતો પણ નથી. 15 જાન્યુઆરી 2008માં મેડમ તુષાદ મ્યુઝિયમમાં તેની મીણની પ્રતિમા મુકાઈ. જે આ કારનામો કરનારો બોલિવુડનો ચોથો સ્ટાર બન્યો. 2007માં રાજીવ ગાંધી પુરસ્કાર મળ્યું, કારણ કે મોટાભાગના એ લિસ્ટ સ્ટારને મળી ચૂક્યું હતું, હવે આ વર્ષે કોણ ? એટલે અભિનયમાં લથડિયા મારતો સલમાન જ હતો. કોઈ મોટા નેશનલ-ફિલ્મફેર એર્વોડ તેના ખિસ્સામાં નથી. રૂમી જાફરીના મતે, ‘સલમાન સામાન્ય જીવન જીવવા માંગે છે. મધ્યમવર્ગીય પરિવારની માફક.’ અમીષા પટેલના મતે, ‘સલમાન પાસે જેન્યુન હાર્ટ છે, તમે ગમે ત્યારે તેને મદદ માટે કહેશો એટલે તે તમારી મદદ કરશે.’ રાતના બે વાગ્યે પણ !!! કારણ કે સલમાન રાતે ત્રણ વાગ્યે સૂવે છે. આ બધુ છે તો પણ શું આ સલમાન છે ? બિલ્કુલ નહીં.